ایران-دا مهسا امینی‌نین اؤلوموندن سونرا باشلایان نوماییش‌لر 19-جو گونونده داوام ائدرکن اعتراض لارا لیسه(دبیرستان) شاگیردلری قاتیلماسی دقت چکیر.
اؤلکه‌نین بیر چوخ شهرلرینده و اونیورسیته لرده تشکیل ائدیلن اعتراضلار سون واخت‌لار اورتا مکتب‌لرده ده موشاهیده اولونماغا باشلاییب.
سوسیال شبکه‌لرده البرز ویلایتی‌نین کرج شهرینده لیسه قیز اویرنجی لرینین شعارلار سسلن‌دیره‌رک یوروش ائدرکن گؤرونتولری یاییلیب.
درس‌لری بویکوت ائتدیگی بیلدیریلن اویرنجی لر تئز-تئز "ملا‌لار یوخ اولما‌لی‌دیر" شعارلاری سسلن‌دیره‌رک رهبرلیگه رئاکسیا گؤستریب‌لر. شیراز شهرینده اورتا مکتب شاگیردلری ماشین لارین حرکتی اوچون اساس یولو باغلاییب و "دیکتاتورا اؤلوم" شعارلاری ایله باش اؤرتولرینی چیخاریب‌لار.
لیسه شاگیردلری‌نین گؤرونتولری آرتدیقجا نوماییش‌لرین اورتا مکتب‌لره ده سرایت ائتدیگی شرح ائدیلیب.
پایتاخت تهران-دا چکیلدیگی ادعا ائدیلن گؤرونتوده اورتا مکتب شاگیردلرینین ایران اینقیلابی‌نین رهبری آیت الله روح االله خمینی و ایرانین دینی لیدئری علی خامنه ای‌نین فوتوسونو جیرماسی دقت چکیر.
بیر مکتبین اعتراض ائدن شاگیردلری ساچ‌لارینی کسدیردیگی حالدا، باشقا بیر مکتبده آزادلیق ایستگی ایفاده ائدیلیر.
یئری گؤستریلمه‌ین ویدئودا اورتا مکتب شاگیردلری اونلارا رئاکسیا وئرن سوروجونون ماشی‌نینا تپیکله وورا‌راق "دیکتاتورا اؤلوم" کیمی شعارلار سسلندیریرلر.
سوسیال شبکه‌لرده اورتا مکتب شاگیردلری‌نین بو حرکتینی دستکله‌ین‌لرله یاناشی، بونا قارشی چیخان‌لار دا وار.
بیر چوخ سوسیال شبکه ایستیفادچی‌سی اویرنجی لرین هئچ 18 یاشی‌نین بئله اولمادیغینی و حقوق-محافظه اورقان‌لارینا قارشی اؤزلرینی مدافعه ائده بیله‌جک وضعیتده اولمادیغینی بیل‌دیره‌رک، اورتا مکتب شاگیردلری‌نین آکسیا‌لاردا قاتیلماغا جلب ائدیلمه‌مه‌یه چاغیریلیب.
ایران رسمی‌لری تئز-تئز بیانات‌لاریندا نوماییشچی‌لرین یاش‌لاری‌نین 15-24 آراسیندا اولدوغونو بیلدیریرلر.
خاطیرلاداق کی، سپتامبرین 13-ده تهران-دا "اخلاق پولیسی" کیمی تانینان ارشاد گشتی طرفیندن ساخلانیلدیقدان سونرا خسته‌خانایا آپاریلان 22 یاش‌لی مهسا امینی‌نین سپتامبرین 16-دا وفات ائتمه‌سی اؤلکه‌ده غضبه سبب اولدو. سپتامبرین 17-ده امینی دوغولدوغو ساققیزدا دفن ائتدیک‌دن سونرا نوماییش‌لر اؤلکه‌نین بیر چوخ شهرلرینه یاییلدی.
ایران دؤولت تلویزیونو نوماییش‌لر زامانی تهلوکه‌سیزلیک قوه‌لری ده داخیل اولماقلا 41 نفرین حیاتینی ایتیردیگینی آچیقلاییب.
اؤلکه‌نین بیر چوخ شهرلرینده، خصوصاً ده تهران-دا اونیورسیته لرده نوماییش‌لر کئچیریلیب.
سؤزوگئدن نوماییش‌لر زامانی بعضی اویرنجی لرین یارالاندیغی، یوزلرله آدامین نظارته آلیندیغی بیلدیریلیب.
